Diari Oficial de la Generalitat Valenciana


Sumari del DOGV 7961, del 19-01-2017 (2017/195)

RESOLUCIÓ d'11 de gener de 2017, del director general de Relacions amb les Corts, per la qual es disposa la publicació del conveni marc entre Ciutat de les Arts i les Ciències, SA, i l'Ajuntament d'Aras de los Olmos per al foment de la divulgació científica i mediambiental.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/195


Data del document
:   11-01-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ d'11 de gener de 2017, del director general de Relacions amb les Corts, per la qual es disposa la publicació del conveni marc entre Ciutat de les Arts i les Ciències, SA, i l'Ajuntament d'Aras de los Olmos per al foment de la divulgació científica i mediambiental. [2017/195]  
Ciutat de les Arts i les Ciències, SA, i l'Ajuntament d'Aras de los Olmos han subscrit, prèvia tramitació reglamentària, el dia 30 de novembre de 2016, el conveni marc per al foment de la divulgació científica i mediambiental.  
En compliment del que estableix l'article 20 del Decret 176/2014, de 10 d'octubre, del Consell, procedeix la publicació en el Diari Oficial de la Generalitat Valenciana del conveni esmentat, que ha quedat inscrit en el Registre de Convenis de la Generalitat amb el número 5/2017 i que figura com a annex d'aquesta resolució.  
  
València, 11 de gener de 2017.- El director general de Relacions amb les Corts: Antonio Torres Salvador.  
  
  
Conveni marc de col·laboració entre l'Ajuntament d'Aras de los Olmos i la Ciutat de les Arts i les Ciències, SA, per al foment de la divulgació científica i mediambiental  
  
València, 30 de novembre de 2016   
  
Compareixen  
D'una part, Rafael Giménez Chicharro, en qualitat d'alcalde de l'Ajuntament d'Aras de los Olmos, facultat pel ple de la corporació en la sessió de 30 de novembre de 2016.  
D'una altra part, Enrique Vidal Pérez, actuant en nom i representació de la Ciutat de les Arts i les Ciències, SA (d'ara en avant CACSA), en la seua qualitat de director general, segons consta en escriptura atorgada a favor seu, el 2 d'octubre de 2015, davant del notari de València, Juan Bover Belenguer, número 1910 del seu protocol; entitat domiciliada a València, avinguda del Professor López Piñero (Historiador de la Medicina), número 7, i amb NIF V18445009.  
Els compareixents es reconeixen la capacitat legal suficient per a formalitzar aquest conveni marc de col·laboració, i a aquest efecte  
  
Exposen  
1. Que ambdós organismes tenen objectius i interessos comuns en els camps científic, cultural i mediambiental.  
2. Que CACSA, constituïda mitjançant el Decret 225/1991, de 9 de desembre, del Consell, és l'empresa encarregada de la promoció, l'organització i la gestió de totes les activitats que requereix la preparació, la construcció i la posada en funcionament del projecte Ciutat de les Arts i les Ciències, i també de la promoció, organització i gestió de l'explotació de les activitats i serveis a desenvolupar en els immobles i instal·lacions que la integren. El projecte gestionat per CACSA pretén cobrir les necessitats d'infraestructura, cultura, educació, formació i oci que puguen donar-se a la Comunitat Valenciana.  
3. Que Aras de los Olmos, a causa de les condicions orogràfiques del seu emplaçament, unides al seu clima amb importants característiques de continentalitat, proporcionen l'estabilitat atmosfèrica necessària per a l'observació astronòmica, cosa que converteix el municipi en un centre de divulgació científica i mediambiental.  
4. Que tant CACSA com l'Ajuntament d'Aras de los Olmos estan d'acord a establir una col·laboració en els camps d'interés comú, estretir les seues relacions, unir esforços i consideren convenient acréixer la seua vinculació científica i tècnica, i establir per a això els instruments adequats.  
Per tot això, les parts formalitzen aquest conveni marc de col·laboració (d'ara en avant, el conveni marc), segons les següents   
  
  
  
  
Clàusules  
  
Primera. Objecte del conveni  
L'objecte d'aquest conveni marc és regular la col·laboració entre la Ciutat de les Arts i les Ciències, SA, i l'Ajuntament d'Aras de los Olmos, per al foment i l'intercanvi d'experiències en els camps de la cultura, dins d'aquelles àrees en les quals ambdós tinguen interés manifest.  
  
Segona. Compromisos de les parts  
L'abast de la cooperació entre les parts s'estendrà principalment a les activitats següents:  
a) Col·laboració per a l'elaboració i execució conjunta de projectes en matèries d'interés comú, per afavorir la participació en projectes i programes d'investigació i desenvolupament.  
b) Intercanvi d'informació i assessorament recíproc en la gestió i execució de projectes en àrees d'interés mutu.  
c) Els béns, treballs i drets (per exemple, de propietat intel·lectual) aportats d'una banda en un projecte comú seran sempre de la seua propietat. La propietat de béns immobles o equips adquirits o construïts en el marc d'un projecte comú es determinarà, en cada cas, en un altre conveni específic.  
d) Qualssevol altres activitats que les parts consideren d'interés comú, dins de les seues competències respectives i del marc de col·laboració que constitueix aquest conveni marc, entre altres:  
- Astronomia. Observatori astronòmic de la Universitat de València.  
  
- Geologia i Paleontologia. La Casa del Losillasaurus.  
- Arqueologia. Jaciment iber del Castillejo de la Muela.  
- Historia. Col·lecció Francisco Moreno Mesas.  
- Antropologia. Ecomuseu d'Aras de los Olmos.  
- Botànica. Jardí etnobotànic de plantes medicinals i útils.  
- Energia. Municipi autoabastit d'energies renovables.  
  
Tercera. Execució del conveni marc  
Aquest conveni marc representa una declaració d'intencions de les parts per a impulsar i realitzar les activitats abans mencionades, sense que això implique compromisos de caràcter econòmic per a cap d'aquestes.  
No obstant això, quan es realitzen actuacions concretes derivades de les contingudes en aquest conveni marc, i que impliquen, o no, compromisos de caràcter econòmic, es formalitzaran necessàriament mitjançant convenis específics de col·laboració (d'ara en avant, els convenis específics), en què s'indicarà, entre altres continguts, la definició de l'objecte que es persegueix, les obligacions i drets de cada part, el cost econòmic, si és el cas, els mitjans materials i humans que requerisca l'actuació; així mateix en les seues clàusules es contindran aspectes relacionats amb la confidencialitat de la informació i dels resultats i amb la propietat intel·lectual, industrial i l'explotació dels resultats.  
  
  
Quarta. Difusió de la col·laboració  
Les entitats firmants es comprometen a destacar la seua mútua col·laboració en tots els mitjans que s'utilitzen, respectant en tot cas les directrius d'imatge externa que s'indiquen per ambdues parts, i també els logotips, les marques i la resta d'elements distintius de cada part.  
En qualsevol forma de col·laboració conjunta realitzada en el marc d'aquest conveni marc s'haurà de reconéixer i fer constar la participació de les parts.  
Addicionalment, es comprometen a donar la màxima difusió possible de les activitats a través dels seus canals habituals i, en especial, a través d'internet o altres suports electrònics i la utilització d'enllaços en les pàgines d'ambdues entitats.  
  
Cinquena. Vigència del conveni marc  
5.1. Aquest conveni marc entrarà en vigor el dia de la seua firma i tindrà una vigència de tres anys, prorrogables per anualitats fins a un màxim de tres més. No obstant això, qualsevol de les parts podrà, en tot moment, incloent-hi les seues eventuals pròrrogues, posar fi a aquest formulant una denúncia escrita davant de les altres parts, amb una antelació mínima de dos mesos a la data en què s'haja de donar per finalitzat.  
5.2. La terminació d'aquest conveni marc, siga la causa que es vulga, suposarà automàticament i sense necessitat de cap formalitat, la terminació dels convenis específics que s'hagueren subscrit a l'empara d'aquest, excepte quan en el mateix conveni específic s'haguera disposat expressament el contrari i, en aquest cas, el conveni específic continuarà vigent fins a la completa realització del seu objecte.  
  
  
Sisena. Comissió mixta de seguiment  
A partir de la firma d'aquest conveni es constituirà una comissió mixta de seguiment amb representants designats per ambdues parts. Aquesta comissió es responsabilitzarà de la planificació, el seguiment i l'avaluació de les accions derivades del conveni.  
La comissió mixta de seguiment es reunirà sempre que ho sol·licite una de les parts i estarà formada:  
Per part de CACSA: Miriam Atienza i José Antonio Gordillo.  
Per part de l'Ajuntament d'Aras de los Olmos: Rafael Giménez Chicharro, Angelina Andrés Vicente i Joaquín Martín Cubas.  
De les actes que alce la comissió de seguiment, es remetrà una còpia a la Secretaria Autonòmica de l'Agència Valenciana de Turisme.  
  
Setena. Causes d'extinció  
Seran Causes d'extinció d'aquest conveni marc les següents:  
  
· L'acord exprés i escrit de les parts.  
· La impossibilitat sobrevinguda del compliment de les activitats descrites.  
· La resolució, instada per una de les parts davant de l'incompliment de l'altra.  
· La denúncia formulada en els termes que estableix la clàusula sisena.  
En cas de resolució anticipada del conveni marc, les parts quedaran obligades al compliment dels seus respectius compromisos fins a la data en què aquesta es produïsca.  
  
Huitena. Naturalesa jurídica  
Aquest conveni marc té naturalesa administrativa i, d'acord amb el que disposa l'article 4.1.c del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, queda fora de la regulació d'aqueixa llei, els principis de la qual, però, s'aplicaran en la resolució de dubtes o llacunes que s'hi puguen presentar.  
  
Novena. Resolució de controvèrsies  
Les qüestions litigioses a què puga donar lloc la interpretació, modificació, efectes o resolució d'aquest conveni marc hauran de resoldre's d'acord mutu o, si és el cas, mitjançant la comissió de seguiment que s'hi estableix. Si no és possible aconseguir l'acord, caldrà sotmetre's a la jurisdicció contenciosa administrativa.  
  
  
Desena. Recursos humans  
En relació amb el personal d'ambdues institucions que participe en aquestes actuacions, en cap cas es derivarà cap vincle jurídic ni relació laboral ni estatutària amb l'altra part, ni més compromisos que els estipulats en aquest conveni marc.  
  
I, en prova de conformitat, les parts firmen aquest conveni marc de col·laboració, per duplicat però només amb un propòsit, en el lloc i la data que a continuació s'indiquen.  
  
Per CACSA: Enrique Vidal Pérez.  
Per l'Ajuntament d'Aras de los Olmos: Rafael Giménez Chicharro.